12N Horizontal Construction Engineers - Bellevue jobs
Keywords: Army National Guard, Bellevue , 12N Horizontal Construction Engineers, Professions , Bellevue, Nebraska Kyk #geeReg voor jy weer vir bedelaar gee | News24
Kyk #geeReg voor jy weer vir bedelaar gee
=Jong manne wat bedel is gewoonlik in staat om te werk, maar solank daar vir hulle geld gegee word sal hulle aanhou bedel. Foto: VERSKAF
Lees mooi wat op die kartonbord van ’n bedelaar op jou naaste hoek staan as jy weer wil geld gee.
Dié bedelaar mag dalk ’n vrywilliger of personeellid van Solidariteit Helpende Hand wees wat jou daarop wil wys dat jy dalk onnadenkend gee.
Helpende Hand se 150 takke met meer as 300 van Solidariteit Helpende Hand se personeel, vrywilligers en ondersteuners gaan op straathoeke en by verkeersligte staan en bedel met onkonvensionele gesegdes op kartonborde.
Dit is alles deel om bewusmaking te skep vir die #geeReg projek. Borde bevat kontroversiële boodskappe soos “jou geld voer my dwelmverslawing” en “gee my geld om dwelms te koop asseblief”.
Hierdie taktiek is daarop gemik om die publiek daarop te wys dat daar onnadenkend en om verkeerde redes aan Bedelaars gegee word.
In ’n kwalitatiewe studie wat deur Helpende Hand onderneem is het respondente beweer dat tot 90% van blanke bedelaars aan dwelms verslaaf is.
Die organisasie glo dat skenkings eerder aan betroubare instansies gemaak moet word wat hulle daarop toespits om armes by te staan op ’n konstruktiewe manier.
“Wanneer die publiek aan bedelaars op straat geld gee, verkeer mense onder die wanindruk dat die geld vir lewensmiddele soos voedsel en kleding aangewend gaan word. Min mense besef egter die skade wat hulle aanrig deur geld vir bedelaars te gee,” sê Lizelle Joubert, projekorganiseerder by Helpende Hand.
Dr. Danie Brink, uitvoerende hoof by Solidariteit Helpende Hand sê, “Wanneer ons iets vir iemand gee of doen wat hulle in staat is om vir hulself te doen, is ons besig met giftige hulp.
“Ons doen dit gewoonlik vir jong mans wat by ’n verkeerslig staan en bedel.
“Hierdie jong manne is gewoonlik heeltemal in staat om ‘in die sweet van hulle aan-gesig hulle brood te verdien’, maar ons gee vir hulle geld of goed en maak asof hulle nie daartoe in staat is nie.”
Die #geeReg projek gaan hand-aan-hand met die bekendstelling van die dokumentêr Bedwelmd wat vandag in Pretoria bekendgestel word. Die dokumentêr bestaan uit gesprekke met gerehabiliteerde dwelmverslaafdes en is daarop gemik om mense bewus te maak van die gevare om onnadenkend geld vir bedelaars te gee.
Die dokumentêr sal later vandag gratis beskikbaar wees op die internet. Besoek gerus www.geereg.co.za om dit te sien. (-Heilie Combrinck)